Discuție între Bolojan și Ciolacu pe tema viitoarei ședințe a Consiliului European. „România nu va trimite trupe în Ucraina”
Președintele interimar Ilie Bolojan a discutat, marți, cu premierul Marcel Ciolacu, pe tema agendei Consiliului European de joi de la Bruxelles, el arătând că s-au pus de acord asupra poziției pe care o vor susține, astfel încât ceea ce ne asumăm să fie pus în practică. Șeful Executivului arată că vocea României va fi auzită și va conta la nivel european, doar dacă ne facem foarte bine temele acasă, el precizând că România își va reitera poziția de a nu trimite trupe în Ucraina, informează news.ro.